Home » Products » Bike Bags » ‘TrailProof’ Waterproof Tote Bag – Large
SKU: 053 054 Categories: Bike Bags, Maps & Binoculars, SALE!, Travel Paasfees | coetzeeblog
Maar, (skuus Lou, waar is jy tog en ek wonder of jy ooit nog iets lees?) weer dieselfde ou blog, vir hierdie tyd van die jaar. Die tradisie hier en die geloof, is nog dieselfde, so almal is aan die chipas bak vir komende Vrydag. Ons het al ´n hele paar ontvang, aangesien ons dit nie juis bak nie, probeer ons maar iets terugstuur, van wat in ons huis, beskikbaar is.
Paasfees en chipas is sinoniem. Hierdie week word honderde duisende van chipas oor die land verorber. Paasfees word orals, omtrent op dieselfde manier gevier, maar wat Paraguay onderskei van ander lande, is chipas. Of jy ´n gelowige is of nie, jy sal chipas eet.
Die Woensdag voor Goeie Vrydag word daar gemeng, geknie en gebak. Stysel van mandiok (almidon), mieliemeel, witkaas, varkvet, eier,´n knippie anys en bietjie melk, is ongeveer die resep. In verskeie vorms word dit gemaak, maar die gewildste is die ring. Die tatakuas (houtoonde, dit beteken in die plaaslike taal, Guaranié, letterlik, vuur in die gat) word aangesteek, die deegvorms op piesangblare gesit en wanneer die temperatuur reg is, word die kole uitgekrap en met lang houtspane word die blare in die oond geplaas en die opening toe gemaak. Gebak tot bros aan die buitekant, maar nog sag binne.
Die rede vir die groot bedrywiheid om die bak van chipas, is tweërlei. Eerstens word daar nie veel aandag aan die kook van etes gegee oor die Paasnaweek nie en tweedens om vir ander van die chipas te skenk. Die skenk van chipas is ´n teken van vriendskap en mededeelsaamheid. Die hele naweek vind daar ´n uitruiling van chipas plaas. Al kan die hele voorraad chipas nie opgeeet word nie, dink mens aan almal wat van hulle, aan jou, geskenk het.
Kort voor Paasnaweek is daar elke jaar ´n groot styging in die prys van veral witkaas en eiers. Tot groot ontsteltenis van almal, maar wat bak is die inwoners. Chipas is ook elke dag op die openbare busse beskibaar, wanneer die meisies met hulle netjiese klere en die groot mandjie met die chipas toegevou in ´n spierwit doek, hulle op die busse verkoop.
Mag ons dan, aan almal wat naby ons is, hierdie Paasnaweek mildelik chipas uitdeel en ook ontvang
21 thoughts on “Paasfees”
April 2, 2015 om 3:11 nm
Laat my dink aan die karmenaadjie van ouds, of karnaatjie soos die ou mense gesê het. in die winter slag almal bees en vark en deel deel uit aan vriende, familie en bure. op die ou einde het jy nog dieselfde hoeveelheid vleis, maar uit verskeie oorde.
April 2, 2015 om 4:13 nm
Ek onthou die karmenaadjies baie goed. Was altyd lekker om die ander se wors te proe. Seker hoekom ek vandag ‘n gekwalifiseerde worsproeër is. Vandag het ons 3 baksels chipa geproe.
April 2, 2015 om 4:05 nm
Wat ‘n wonderlike gebaar. Chipas klink spanne beter as die paaseiers wat van cooking chocolate gemaak word en peperduur is. Die “vuur in die gat” laat my dink aan die heerlike hooggeryste plaasbrode wat die mense daar in die Namakwalanse platteland nog bak.
April 2, 2015 om 4:15 nm
Ja, sekerlik baie gesonder en voedsaam. Dankie vir die inloer.
April 2, 2015 om 6:14 nm
Wat het van jou broodmasjien geword.
Geseënde Pase vir jou
April 2, 2015 om 10:23 nm
Weet jy, die broodmasjien, het die gees gegee. Ons het net nog nooit weer so ver gekom om hom te vervang nie. Probeer ons inname van brood verlaag.
April 2, 2015 om 10:26 nm
Skuus, baie geseënd vir jou ook.
April 2, 2015 om 7:46 nm
Is dit lekker?Dis ‘n mooi gebaar om dit aan vriende uit te deel.
April 2, 2015 om 10:25 nm
Dit is lekker en vullend. Nou nie dat ek dit elke dag wil eet nie. As ons iewers per bus toer, verkoop hulle dit gewoonlik op die bus en sal ons eet. Soms in die dorp, sal ons ook koop, daar is pal iemand wat dit loop en verkoop. Veral goed, as dit pas gebak en nog warm is.
April 3, 2015 om 5:34 vm
Baie interessant – het dit vir Manlief ook gelees.
April 6, 2015 om 4:24 nm
April 3, 2015 om 1:27 nm
Baie interressant! Hoe smaak die chipas? Soos brood of meer soet of sout?
April 6, 2015 om 4:28 nm
Sou sê, meer na brood. Dalk meer soos botterbroodjie mrt kaas in. Moeilik om te beduie?
April 6, 2015 om 1:35 nm
Wat ‘n mooi gebruik. Ek dink ons moet dit hier by ons ook begin doen!
April 6, 2015 om 4:29 nm
Dalk hot cross buns?
April 11, 2015 om 2:27 nm
Ja dis n goeie idee!
April 7, 2015 om 9:24 vm
Interessant. En baie mooi idee. Ken nie werklik hierdie brode nie.
April 9, 2015 om 7:40 vm
Jy het altyd sulke interesssante blogs! Dankie
April 17, 2015 om 9:15 nm
April 14, 2015 om 1:33 nm
Lees dit bietjie laat, maar dit is baie interressant. Ek het al gewonder hoe het jy in Paraguay beland.
April 17, 2015 om 8:12 vm
Sal eendag, daarop antwoord.